ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
- privind atribuirea prin închiriere a unui spaţiu cu destinaţia sediu de partid către Partidul Forţa Dreptei - Filiala Prahova

Având în vedere:
- referatul de aprobare, înregistrat sub nr. 12972/19.07.2023, prin care primarul oraşului Boldeşti-Scăeni propune atribuirea prin închiriere a unui spaţiu cu destinaţia sediu de partid către Partidul Forţa Dreptei - Filiala Prahova;
- raportul de specialitate din partea compartimentului de resort, înregistrat sub nr. 12973/19.07.2023;
- Hotărârea Consiliului Local nr. 60/29.03.2022 privind aprobarea tarifelor minime pentru închirierea unor spaţii cu altă destinaţie decât cea de locuinţă, aparţinând domeniului public sau privat al oraşului  Boldeşti-Scăeni;
- solicitarea din partea Partidului Forţa Dreptei, nr. 312 din 28.06.2023, înregistrată la primăria oraşului sub nr.12026/3.07.2023;
	- dispoziţiile art. 26 din Legea nr. 334/2006 privind finanţarea activităţii partidelor politice şi a campaniilor electorale, republicată;
	- avizul secretarului general, înregistrat sub nr. 12974/19.07.2023;
[bookmark: _GoBack]	- avizul  comisiei  de specialitate nr.2 - administrarea domeniului public şi privat, gestionarea serviciilor de interes local;
	În temeiul prevederilor art. 129, alin. (2), lit. c) şi alin. (6), lit. a), art. 139 alin. (1) şi alin. (3) lit. g) şi art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,
	Consiliul Local al oraşului Boldeşti-Scăeni, întrunit în şedinţă publică ordinară în data de 25.07.2023, adoptă prezenta hotărâre:
Art.1. (1) Se aprobă atribuirea prin închiriere a spaţiului în suprafaţă de 19,35 m.p. amplasat pe strada Podgoriei nr. 2, identificat conform datelor prevăzute  în anexa nr. 1 şi configurat conform planşei, către Partidul Forţa Dreptei.
	(2) Închirierea se face în scopul funcţionării în spaţiul închiriat a sediului organizaţiei locale a Partidului Forţa Dreptei.
           (3) Închirierea se face pe durata a 3 ani cu posibilitatea prelungirii, conform legii.
	Art.2. Închirierea se va face în condiţiile minime prevăzute în anexa nr. 2.
Art.3. (1) Se aprobă preţul chiriei în cuantum de 7,74 lei/m.p./lunǎ;
	(2) Chiria stabilită la alin. (1) se va indexa anual cu rata inflaţiei stabilită de  INS. 
(3) Chiria se va achita lunar la casieria Primăriei în primele 10 zile ale lunii pentru luna anterioară; 
(4) Ȋn funcţie de evoluţia pieţii, chiria poate fi modificată prin hotărâre de consiliu local.
	(5) Plata contravalorii utilităţilor se va face în conformitate cu prevederile anexei nr. 2 la H.C.L. nr. 60/29.03.2022.
Art.4. Se împuterniceşte primarul oraşului să semneze contractul de închiriere, în condiţiile prezentei hotărâri.
Art.5. Anexele nr.1 - 2  şi planşa  fac parte integrantă din prezenta hotărâre.
Art.6. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice şi către Partidul Forţa Dreptei - Filiala Prahova.
Art.7. Aducerea la cunoştinţă publică a prezentei hotărâri se va face prin publicarea pe pagina de internet pbs.infoprimarie.ro, în secțiunea Monitorul Oficial Local.

